วันพฤหัสบดีที่ 29 ตุลาคม พ.ศ. 2552 12:38 <br><br>SET ช่วงเช้าปิดที่ระดับ 689.04 จุด ลดลง 14.91 จุด-2.12%)มูลค่าการซื้อขาย 11,805.86 ล้านบาท<br><br> นักวิเคราะห์ฯเผยตลาดหุ้นไทยเช้านี้ปรับตัวลงตามตลาดต่างประเทศทั้งดาวโจนส์และตลาดภูมิภาคต่างร่วงกว่า 2% หลังตัวเลขเศรษฐกิจสหรัฐล่าสุดออกมาไม่ดี ภาพรวมทั่วโลกต่างปรับตัวลงตลาดบ้านเราคงจะฝืนได้ยาก นอกจากนี้ ยังไร้ปัจจัยใหม่หนุน ประกอบกับ ราคาน้ำมันปรับลดลงทำให้กลุ่มพลังงานลงตาม ส่วนปัจจัยในประเทศยังค้างคาอยู่ ไม่ว่าจะเรื่องการเมืองและมาบตาพุด แม้ช่วงนี้จะเริ่มทยอยประกาศงบฯ Q3/52 แต่ก็ไม่ได้ช่วยหนุนอะไร เพราะอิงต่างประเทศเป็นหลัก ช่วงบ่ายตลาดฯคงแกว่งในแดนลบ พร้อมให้แนวรับ 680 แนวต้าน 700 จุด<br><br>ตลาดหลักทรัพย์ปิดตลาดช่วงเช้าวันนี้ที่ระดับ 689.04 จุด ลดลง 14.91 จุด(-2.12%) มูลค่าการซื้อขาย 11,805.86 ล้านบาท <br><br>การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบตลอดช่วงเช้า โดยแตะจุดสูงสุดของช่วงเช้าที่ 693.59 จุด และแตะจุดต่ำสุดของช่วงเช้าที่ระดับ 687.34 จุด<br><br>นายอนุพนธ์ ศรีอาจ ผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้านี้ปรับตัวลง ในทิศทางเดียวกับตลาดต่างประเทศ ทั้งดาวโจนส์และตลาดหุ้นอื่นในภูมิภาคเอเชียที่ส่วนใหญ่ปรับตัวลงกว่า 2% ภายหลังจากตัวเลขเศรษฐกิจของสหรัฐฯออกมาไม่ดี ทั้งนี้ มองว่าภาพโดยรวมตอนนี้ทั่วโลกต่างปรับตัวลงกันอยู่ ตลาดบ้านเราคงจะไปฝืนได้ยาก<br><br>นอกจากนี้ ตลาดฯยังไม่ได้มีปัจจัยอะไรใหม่เข้ามาหนุน ประกอบกับ ราคาน้ำมันดิบตลาดไนเม็กซ์ของสหรัฐที่ปรับตัวลงส่งผลให้หุ้นในกลุ่มพลังงานต่างปรับตัวลงด้วย  <br><br>สำหรับปัจจัยในประเทศก็ไม่ได้ช่วยอะไร ประเด็นต่าง ๆ ยังค้างคาอยู่ ไม่ว่าจะเป็นเรื่องของการเมือง เรื่องมาบตาพุด แม้ว่าขณะนี้เริ่มที่จะมีการประกาศงบฯไตรมาส 3/52 ของบริษัทจดทะเบียนแล้วแต่ก็ไม่ได้ช่วยหนุนอะไร เพราะตอนนี้จะดูต่างประเทศเป็นหลัก<br><br>แนวโน้มการลงทุนในช่วงบ่ายนี้ นายอนุพนธ์ กล่าวว่า ตลาดหุ้นไทยคงจะแกว่งอยู่ในแดนลบ โดยให้รอลุ้นคืนนี้ว่าตลาดสหรัฐฯจะปรับตัวดีขึ้นได้หรือเปล่า พร้อมให้แนวรับไว้ที่ 680 จุด แนวต้าน 700 จุด<br>          ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>          PTTEP  มูลค่าการซื้อขาย 1,403.89 ล้านบาท ปิดที่ 146.50 บาท ลดลง  5.00 บาท<br>          PTT    มูลค่าการซื้อขาย 1,343.61 ล้านบาท ปิดที่ 243.00 บาท ลดลง  8.00 บาท<br>          CPF    มูลค่าการซื้อขาย   722.23 ล้านบาท ปิดที่   9.40 บาท เพิ่มขึ้น 0.15 บาท<br>          KBANK  มูลค่าการซื้อขาย   563.17 ล้านบาท ปิดที่  79.00 บาท ลดลง  2.75 บาท<br>          BAY    มูลค่าการซื้อขาย   422.16 ล้านบาท ปิดที่  18.00 บาท ลดลง  0.60 บาท<br>