เมื่อวันที่ 11 ธ.ค. ราคาทองยังคงแกว่งตัวในกรอบแคบๆ ยังไม่มีทิศทางที่แน่นอนโดยอยู่ในกรอบ 1,130 -1,140 เหรียญ ขณะที่มีปริมาณการซื้อขายสัญญาทองคำล่วงหน้าถือว่าเบาบางจากช่วงที่ผ่านมาที่มีซื้อขายรวมมากกว่า 5,000 สัญญา โดยวันศุกร์ที่ผ่านมามีปริมาณการซื้อขายรวม 2,309 สัญญา <br> คุณสาธิต วรรณศิลปิน  กรรมการผู้จัดการ  บริษัทจีที เวลธ์ แมเนจเมนท์ จำกัด กล่าวถึงภาวะการลงทุนในตลาด Gold Futures ว่า หลังจากปิดทำการเมื่อวันพฤหัสที่ผ่านมาราคาทองคำโลกร่วงลงอย่างหนักลงไปต่ำสุดที่ 1,116 เหรียญก่อนที่จะมีแรงซื้อกลับมาอีกครั้งในตลาดบ้านเราที่ 1,134 เหรียญในช่วงเช้า ตลาดโกฟิวเจอร์บ้านเราหลังเปิดตลาดราคาทองคำโลกได้แกว่งตัวที่ระดับราคา 1,132-1,139 เหรียญ โดยปิดตลาดบ้านเราปิดอยู่ที่ 1138 เหรียญ ซึ่งเกิดจากการอ่อนตัวของค่าเงินดอลล่าร์ระหว่างวันแนวโน้มทางเทคนิคทองคำน่าจะเกิดการรีบาวด์กลับตัวขึ้น โดยมีแนวต้านที่ 1,140 เหรียญ และ 1,148 เหรียญ ส่วนแนวรับที่ 1,121 เหรียญ และ 1,100 เหรียญ ต่อไป แต่แนวโน้มใหญ่ของราคาทองคำน่าจะยังอยู่ในแนวโน้มของขาขึ้นในระดับราคา 1,250-1,300 เหรียญได้อีกครั้ง <br>         .ให้นักลงทุนจับตามองตัวเลขทางเศรษฐกิจของสหรัฐในช่วงสิ้นสัปดาห์นี้ และ ค่าเงินสกุลดอลล่าร์   นายสาธิต วรรณศิลปิน กล่าว <br>