สัญญา ทองคำตลาดนิวยอร์กปิดร่วงลงอย่างหนัก หลังถูกกดดันจากสกุลเงินดอลลาร์สหรัฐที่แข็งค่าขึ้น และความวิตกกังวลเกี่ยวกับข่าวจีนคุมเข้มการปล่อยกู้ของธนาคารพาณิชย์ <br><br>สำนักข่าวต่างประเทศรายงานเมื่อวันที่ 21 ม.ค. ว่า สัญญาทองคำตลาด COMEX (Commodity Exchange) ส่งมอบเดือน ก.พ.ปิดที่ 1,112.60 ดอลลาร์สหรัฐฯต่อออนซ์ ดิ่งลง 27.40 ดอลลาร์สหรัฐฯ หลังจากเคลื่อนตัวในช่วง 1,141.70 - 1,106.80 ดอลลาร์สหรัฐฯ<br><br>ขณะที่สัญญาโลหะเงินส่งมอบเดือน มี.ค.ปิดที่ 17.88 ดอลลาร์สหรัฐฯต่อออนซ์ ลดลง 92.00 เซนต์<br><br>ส่วนสัญญาพลาตินัมส่งมอบเดือน เม.ย.ปิดที่ 1,617.60 ดอลลาร์สหรัฐฯต่อออนซ์ ดิ่งลง 21.80 ดอลลาร์ และสัญญาพัลลาเดียมส่งมอบเดือน มี.ค.ปิดที่ 462.05 ดอลลาร์สหรัฐฯต่อออนซ์ เพิ่มขึ้น 10.00 เซนต์<br><br>สัญญาทองคำร่วงลงหลังจากสกุลเงินดอลลาร์สหรัฐฯ แข็งแกร่งขึ้นเมื่อเทียบกับสกุลหลักๆ และหลังจากคณะกรรมการกำกับดูแลกิจการธนาคารจีนได้สั่งการให้ธนาคารพาณิชย์ บางส่วนจำกัดการปล่อยเงินกู้ พร้อมกับประกาศเป้าหมายการปล่อยกู้ภายในประเทศเอาไว้ที่ 7.5 ล้านล้านหยวน หรือ 1.1 ล้านล้านดอลลาร์สหรัฐฯ และจะยังคงควบคุมระดับการขยายตัวและปริมาณสินเชื่อในปีนี้ <br><br>ทั้งนี้ ราคาทองคำแท่ง 96.5% รับซื้อ 17,350 บาท ขายออก 17,450 บาท และราคาทองรูปพรรณ รับซื้อ 17,100.48 บาท ขายออก 17,850 บาท.<br>