วันจันทร์ที่ 26 ตุลาคม พ.ศ. 2552 <br><br>ราคาทองคำทั้งสัปดาห์ (19-22 ต.ค.) มีการเคลื่อนไหวอยู่ใน ช่วงราคา 1,050-1,058 เหรียญสหรัฐ โดยที่เป็นการเคลื่อนตัวไปในทิศทาง Side Way ราคาส่วนใหญ่ทรงตัวมาปิดที่ระดับ 1,055 เหรียญสหรัฐ<br><br>โดยที่ปริมาณการซื้อขาย Gold Futures เฉลี่ยทั้งสัปดาห์ประมาณวันละ 1,600 คู่สัญญา ซึ่งถือว่าอยู่ในเกณฑ์ที่สูง แต่ว่าลดลงจากสัปดาห์ก่อนอยู่ที่บริเวณ 2,000 คู่สัญญา และจะเห็นได้ว่าปริมาณการซื้อขายโดยเฉลี่ย สูงกว่าปริมาณการซื้อขายทองคำของทั้งตลาดแล้วประมาณ 23 เท่า โดยที่ค่าเงินเหรียญสหรัฐยังอ่อนตัวต่อเนื่อง เมื่อเทียบกับยูโรที่ระดับ 1.5015 เหรียญสหรัฐ/ยูโร และน้ำมันปรับตัวสูงขึ้นมาอยู่ที่ระดับ 80 เหรียญสหรัฐ/บาร์เรล แล้ว<br><br>วิเคราะห์ทางเทคนิค<br><br>ราคาทองคำอยู่ในช่วงของการปรับฐานเป็นสัปดาห์ที่ 2 โดยยังสามารถยืนเหนือระดับ 1,050 เหรียญสหรัฐได้ มีบางครั้งที่ปรับตัวขึ้นไป 1,068 เหรียญสหรัฐ แต่ก็ถูกแรงเทขายทำกำไรอย่างหนัก แนวรับด้านล่างดูว่า 1,050 เหรียญสหรัฐ ค่อนข้างแข็งแกร่งและเป็นจุดรับ ตลอดช่วง 1 สัปดาห์ที่ผ่านมา ทำให้แนวรับปรับตัวสูงขึ้นต่อเนื่องจากระดับ 1,040 มาอยู่ที่ 1,050 เหรียญสหรัฐแล้ว แนวต้านขยับตัวขึ้น ไปที่ระดับ 1,068 เหรียญสหรัฐ สัญญาณทางเทคนิคโดยทั่วไปเป็น การปรับฐานทำกำไร เส้นค่าเฉลี่ยหลายเส้นเริ่มเข้ามาใกล้จุด 1,050 มากขึ้น วิเคราะห์ได้ว่าราคาจะเริ่มบีบตัวแคบลงในช่วงสัปดาห์หน้าเป็นการซื้อ-ขายระหว่าง 1,050-1,060 และน่าจะเป็นอีกสัปดาห์หนึ่งที่ราคาเคลื่อนไหวน้อย และเงียบก่อนที่จะดีดตัวแรงไปในทิศทางขึ้นหรือลงก็ได้ แต่ในภาพรวมแนวโน้มระยะกลางยังเป็นขาขึ้น และก็ต้องจับตาดูค่าเงินเหรียญสหรัฐเป็นอย่างดี <br><br>บันไดสู่ความสำเร็จการลงทุนในทองคำ<br><br>บันไดขั้นที่ 7 ซึ่งกล่าวถึงภาวะจิตใจของนักลงทุนที่จะต้องมีหรือต้องพัฒนาเพื่อที่จะเอาชนะตัวเองและสามารถเอาชนะตลาดได้ โดยภาพรวมตามที่กล่าวไปแล้วอยากจะกล่าวเสริมอีก 2 ข้อในวันนี้ <br><br>1.นักลงทุนซื้อขายแบบรีรอหรือผลัดเปลี่ยนระดับการซื้อขายอยู่เรื่อย (ทำให้ซื้อหรือขายไม่ได้ตามความเป็นจริงของตลาด) <br><br>2.ไม่ได้เฝ้าสังเกตจุด Break Out ซึ่งตรงนี้เป็นจุดที่ราคาจะพุ่งขึ้นแรงหรือตกลงไปแรงก็ได้ ดังนั้นจึงมีโอกาสทั้งการทำกำไรมากขึ้น หรือการขาดทุนอย่างหนัก เพราะว่าจุด Break Out มีโอกาสเกิดขึ้นหลังจากที่ราคาได้สะสมพลังหรือได้มีการปรับฐานมาระยะหนึ่ง และเริ่มมีทิศทางหรือแนวโน้มใหม่ต่อไป ซึ่งจุดนี้เป็นภาวะที่สำคัญและกำลังจะเกิดขึ้นในตลาดของทองคำในช่วง 1-2 สัปดาห์หน้า จึงอยากแนะนำให้นักลงทุนเฝ้าสังเกตและหากลยุทธ์ในการทำกำไรจากภาวะ Break Out <br><br>สนใจการลงทุนในทองคำและ Gold Futures ติดต่อได้ที่ 02-222-5959 <br><br>