วันพุธที่ 21 ตุลาคม พ.ศ. 2552 07:41 <br><br>น้ำมันไนแม็กซ์ปิดร่วง52เซ็นต์หลังโอเปคคาดน้ำมันพุ่งไม่ถึง100$<br><br>บลูมเบิร์กรายงานว่า สัญญาน้ำมันดิบตลาดไนแม็กซ์ ส่งมอบเดือนพ.ย.ร่วงลง 52 เซนต์ ปิดที่ 79.09 ดอลลาร์/บาร์เรล หลังจากเคลื่อนตัวในช่วง 79.35-78.40 ดอลลาร์ ขณะที่สัญญาน้ำมันฮีทติ้งออยล์ส่งมอบเดือนพ.ย.ขยับลงแตะระดับ 2.0473 ดอลลาร์/แกลลอน และสัญญาน้ำมันเบนซินส่งมอบเดือนพ.ย.ลดลงแตะระดับ 1.9872 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนธ.ค.ดิ่งลง 53 เซนต์ ปิดที่ 77.24 ดอลลาร์/บาร์เรล<br><br>สัญญาน้ำมันดิบตลาดนิวยอร์กปิดร่วงลงเมื่อคืนนี้ (20 ต.ค.) หลังจากกลุ่มประเทศผู้ส่งออกน้ำมัน (โอเปค) แสดงความคิดเห็นว่าน้ำมันดิบอาจไม่ดีดขึ้นมายืนเหนือระดับ 100 ดอลลาร์/บาร์เรลในอนาคตอันใกล้นี้ เนื่องจากซัพพลายในตลาดมีมากพอ นอกจากนี้ การที่สกุลเงินดอลลาร์ฟื้นตัวขึ้นเมื่อเทียบกับยูโร นับเป็นอีกปัจจัยที่ฉุดสัญญาน้ำมันร่วงลงด้วย<br>