วันอังคารที่ 22 ธันวาคม พ.ศ. 2552 07:54 <br><br>สัญญาทองคำตลาดนิวยอร์กปิดร่วงลงอย่างหนัก หลังดอลล์ฟื้น-นักลงทุนแห่เทรดตลาดหุ้น<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,096.00 ดอลลาร์/ออนซ์  15.50 ดอลลาร์ หลังจากเคลื่อนตัวในกรอบ 1119.0 - 1093.5 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 17.035 ดอลลาร์/ออนซ์ ลดลง 0.285 เซนต์ และสัญญาโลหะทองแดงส่งมอบเดือนมี.ค.เพิ่มขึ้น 2 เซนต์ ปิดที่ 3.1585 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,423.50 ดอลลาร์/ออนซ์ ลดลง 5.80 ดอลลาร์ และสัญญาพัลลาเดียมส่งมอบเดือนมี.ค.ปิดที่ 365.40 ดอลลาร์/ออนซ์ ลดลง 2.50 ดอลลาร์<br><br>นักวิเคราะห์จากเอ็มเอฟ โกลบอล รีเสิร์ช กล่าวว่า วอลุ่มการซื้อขายในตลาดทองคำเบาบางมาก เนื่องจากนักลงทุนจำนวนมากชะลอการซื้อขายก่อนที่จะถึงวันหยุดในเทศกาลคริสต์มาส และคาดว่าวอลุ่มจะลดน้อยลงไปจนถึงช่วงวันหยุดในเทศกาลปีใหม่ ส่วนปัจจัยสำคัญที่ทำให้นักลงทุนเทขายทองคำอย่างหนักเมื่อคืนนี้มาจากสกุลเงินดอลลาร์สหรัฐที่ฟื้นตัวขึ้น<br><br>นอกจากนี้ นักลงทุนยังเทขายสัญญาทองคำและแห่เข้าเทรดในตลาดหุ้นนิวยอร์ก หลังจากวุฒิสภาสหรัฐผ่านร่างกฏหมายปฏิรูปด้านการดูแลสุขภาพ รวมทั้งข่าวบริษัท ซาโนฟี-เอเวนติส ซึ่งเป็นบริษัทผลิตยาของฝรั่งเศสประกาศแผนเข้าซื้อกิจการบริษัท แชทเทม อิงค์ ซึ่งเป็นผู้ผลิตและจำหน่ายผลิตภัณฑ์ดูแลสุขภาพของสหรัฐ<br><br>