ตลาดหุ้นสหรัฐปรับลดลงติดต่อกันเป็นวันที่ 3 อีกกว่า 200 จุด จากความวิตกกังวลของนักลงทุนที่มีต่อมาตรการคุมเข้มภาคสถาบันการเงินของผู้นำสหรัฐ<br><br><br>สำนักข่าวต่างประเทศรายงานเมื่อวันที่ 23 ม.ค. ว่าปิดการซื้อขายตลาดหุ้นสหรัฐอเมริกา วันศุกร์ ดัชนีปรับลดลงต่อเนื่อง นักลงทุนเทขายหุ้นกลุ่มบลูชิพและสถาบันการเงินอย่างต่อเนื่อง เพราะยังวิตกกังวลกับมาตรการลดขนาดและความเสี่ยงในการลงทุนของธนาคารขนาดใหญ่ในประเทศของนายบารัค โอบามา ประธานาธิบดีสหรัฐอเมริกา ที่เพิ่งประกาศไปเมื่อวันพฤหัสบดี แม้ข้อมูลผลประกอบการของเจเนอรัล อิเล็กทริก และแมคโดนัลด์ จะออกมาน่าพอใจก็ตาม <br><br>ด้านราคาน้ำมันดิบตลาดไนเม็กซ์ ลดลง 1.54 ดอลลาร์สหรัฐฯ ไปปิดที่ระดับ 74.54 ดอลลาร์สหรัฐฯ/บาร์เรล ทำให้ล่าสุด ดัชนีดาวโจนส์ ปิดที่ 10,172.98 จุด ลดลง 216.90 จุด หรือ 2.09% ดัชนีแนสแดค ปิดที่ 2,205.29 จุด ลดลง 60.41 จุด หรือ 2.67% และดัชนีเอสแอนด์พี ปิดที่ 1,091.75 จุด ลดลง 24.73 จุด หรือ 2.22%&amp;#8232;&amp;#8232;<br><br>ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,302.99 จุด ลดลง 32.11 จุด หรือ 0.60% ดัชนี DAX ตลาดแฟรงก์เฟิร์ต ปิดที่ 5,695.32 จุด ลดลง 51.65 จุด หรือ 0.90% และดัชนี CAC 40 ตลาดปารีส ปิดที่ 3,820.78 จุด ลดลง 41.38 จุด หรือ 1.07% ส่วนน้ำมันดิบเบรนต์ ตลาดลอนดอน ปิดที่ 72.83 ดอลลาร์สหรัฐฯ/บาร์เรล ลดลง 1.75 ดอลลาร์สหรัฐฯ&amp;#8232;&amp;#8232;<br><br>ส่วนราคาทองคำตลาดนิวยอร์ก ปิดที่ 1089.20 ดอลลาร์สหรัฐฯ/ออนซ์ ลดลง 13.50 ดอลลาร์สหรัฐฯ<br>