นักวิเคราะห์ประเมินแนวโน้มตลาดหุ้นไทยวันนี้ฟื้นตามตลาดต่างประเทศ คาดแกว่งในช่วงแคบ จับตาม็อบแดงเคลื่อนไหวในช่วงเสาร์-อาทิตย์นี้<br>นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ์ บริษัทหลักทรัพย์ เคจีไอ (ประเทศไทย) จำกัด กล่าวถึงแนวโน้มการลงทุนตลาดหุ้นไทยวันนี้ (19 มี.ค.) ว่า ตลาดน่าจะฟื้นตัวตามตลาดหุ้นสหรัฐฯที่ปรับตัวขึ้นไปเป็นวันที่ 8 ติดต่อกัน อย่างไรก็ตาม คาดว่าจะแกว่งตัวคล้ายกับตลาดหุ้นอื่นในภูมิภาคเอเชียที่เช้านี้ส่วนใหญ่อยู่ในแดนบวกในกรอบจำกัด<br><br>&quot;ภาพรวมภาพตลาดหุ้นบ้านเราคงจะเป็นลักษณะของการทรงตัวแดนบวกในกรอบแคบ ซึ่งการปรับตัวขึ้นไปคงจะน้อย เนื่องจากในวันเสาร์-อาทิตย์นี้ทางกลุ่มคนเสื้อแดงยังมีกิจกรรมเคลื่อนไหวต่อเนื่อง&quot;<br><br>สำหรับปัจจัยจากต่างประเทศ มองที่อัตราเงินเฟ้อของสหรัฐฯที่ออกมาค่อนข้างต่ำ โดยตัวเลข CPI ของสหรัฐฯออกมาเป็นศูนย์ ทำให้เรียกได้ว่าไม่มีแรงกดดันที่จะปรับขึ้นอัตราดอกเบี้ยนโยบายเลย<br><br>ส่วนกรอบการเคลื่อนไหวดัชนีวันนี้ คาดแนวรับอยู่ที่ 757 จุด แนวต้าน 765 จุด<br><br><br>