ดาวโจนส์ปิดร่วง86.53จุดหลังสหรัฐเผยภาคบริการหดตัว<br><br>ดัชนีเฉลี่ยอุตสาหกรรมดาวโจนส์ร่วงลง 86.53 จุด หรือ 0.83% ปิดที่ 10,366.15 จุด ขณะที่ดัชนี S&amp;P 500 ลดลง 9.32 จุด หรือ 0.84% ปิดที่ 1,099.92 จุด และดัชนี Nasdaq ลดลง 11.89 จุด หรือ 0.54% ปิดที่ 2,173.14 จุด ปริมาณการซื้อขายในตลาดหุ้นนิวยอร์กมีอยู่ราว 1.13 พันล้านหุ้น มีจำนวนหุ้นลบมากกว่าหุ้นบวกในอัตราส่วน 2 ต่อ 1 ส่วนปริมาณการซื้อขายในตลาด Nasdaq มีอยู่ราว 2.02 พันล้านหุ้น <br> <br>ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (3 ธ.ค.) หลังจากสหรัฐเปิดเผยดัชนีภาคบริการหดตัวลงอย่างหนักในเดือนพ.ย. ซึ่งทำให้นักลงทุนวิตกกังวลเรื่องแนวโน้มการฟื้นตัวของสหรัฐ นอกจากนี้ นักลงทุนยังจับตาดูตัวเลขจ้างงานนอกภาคการเกษตรประจำเดือนพ.ย.ซึ่งสหรัฐจะเปิดเผยในคืนวันศุกร์นี้ตามเวลาประเทศไทย<br><br><br>