เมื่อวานนี้ (30 ก.ย.) ราคาทองล่วงหน้าสัญญาเดือนตุลาคม (GFV09) ปิดที่ 15,890 กรอบการเคลื่อนไหวของราคาอยู่ในช่วง 15,860  15,920 ปริมาณการซื้อขาย 610 สัญญา นายโกสินทร์ เจือศิริภักดี ผู้จัดการฝ่ายการตลาด บริษัทจีที เวลธ์ แมเนจเมนท์ จำกัด กล่าวถึงภาวะการลงทุนในตลาด Gold Futures ว่าบรรยากาศการซื้อขายทองคำในตลาดอนุพันธ์วันนี้คึกคักพอสมควร โดยราคาทองคำในตลาดโลกทรงตัวในช่วงเช้า และปรับตัวเพิ่มขึ้นไปทดสอบแนวต้านที่บริเวณ 1,002 เหรียญในช่วงก่อนตลาดอนุพันธ์ปิดทำการ ส่วนค่าเงินบาทแข็งค่าขึ้นอย่างรวดเร็วมาที่ 33.40  33.45 บาทต่อดอลล่าร์ ในทางเทคนิคราคาทองคำสามารถประคองตัวเหนือแนวรับที่สำคัญที่ 985 เหรียญ และเดินหน้ามายืนเหนือ 995 เหรียญ จึงถือเป็นสัญญานบวกในระยะสั้น สำหรับกลยุทธ์การลงทุนเน้นอยู่ข้างซื้อเป็นหลัก โดยมีเป้าหมายแรกที่บริเวณ 1,010 เหรียญ <br>         มีปัจจัยเดียวที่ควรติดตามอย่างใกล้ชิดคือค่าเงินดอลล่าร์สหรัฐ ซึ่งหากอ่อนค่าอย่างรวดเร็วจะทำให้ราคาทองคำดีดตัวกลับไปได้ ส่วนประเด็นวันชาติจีนซึ่งตามสถิติย้อนหลังระบุว่าราคาทองคำมักจะปรับตัวลง ไม่น่าจะกังวลเท่าใดนัก นายโกสินทร์ กล่าว <br><br>         สรุปประเด็น เล็งตรงเป้า <br>         ท่านที่เปิดสัญญาซื้อ (Long) เอาไว้  มองเป้าแรกไว้ที่ 1,010 เหรียญ ขอให้โชคดีทุกท่าน <br>         ท่านที่เปิดสัญญาขาย (Short) เอาไว้  ไม่ปิดตอนนี้เดี๋ยวจะว่าไม่เตือน <br>         ติดตามบทวิเคราะห์แบบอัพเดทประกอบการตัดสินใจก่อนเปิดตลาดได้ที่ www.gtwm.co.th หรือติดต่อเจ้าหน้าที่การตลาดของบริษัทได้ที่เบอร์ 02-673-9911 <br><br>