นายจักรกริช เจริญเมธาชัย ผู้ช่วยกรรมการผู้จัดการ บล.ฟาร์อีสท์ กล่าวว่า ตลาดหุ้นไทยเช้านี้มีโอกาสที่จะปรับตัวขึ้นได้ต่อ แต่ในระหว่างเทรดอาจมีแรงขายทำกำไรออกมา เนื่องจากการลงทุนของนักลงทุนต่างชาติโดยส่วนใหญ่ยังเป็นแรงขาย และมีการซื้อหุ้นในตลาดหุ้นไทยน้อยมาก ดังนั้นการปรับตัวขึ้นของตลาดบ้านเราในช่วงที่ผ่านมาเป็นลักษณะของการเล่นเก็งกำไรของนักลงทุนรายสถาบันในประเทศ <br>   นอกจากนี้ การที่ราคาน้ำมันยังอยู่ในทิศทางของการชะลอตัว ทำให้อาจส่งผลต่อแรงขายหุ้นในกลุ่มพลังงาน และยังอาจจะถ่วงดัชนีหุ้นไทยได้ด้วย <br>         สำหรับตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในทิศทางทรงตัว และมีบางตลาดที่ได้รีบาวน์ขึ้นเล็กน้อย ทั้งนี้ตลาดฯช่วงนี้ยังไม่ได้มีปัจจัยบวกใหม่อะไรเข้ามา <br>         พร้อมให้แนวรับไว้ที่ 660, 658 จุด แนวต้าน 670 จุด   <br>         ประเด็นของการพิจารณาการลงทุน :   <br>         - ตลาดหุ้นนิวยอร์คเมื่อวานนี้(3 ก.ย.) ดัชนีดาวโจนส์ ปิดที่ 9,344.61 จุด เพิ่มขึ้น 63.94 จุด(+0.69%) ดัชนีเอสแอนด์พี 500 ปิดที่ 1,003.24 จุด เพิ่มขึ้น 8.49 จุด(+0.85%) และดัชนีแนสแด็ก ปิดที่ 1,983.20 จุด เพิ่มขึ้น 16.13 จุด (+0.82%)   <br>         - นักลงทุนต่างชาติซื้อสุทธิ 137.79 ล้านบาทเมื่อวานนี้ <br>         - ราคาน้ำมันดิบส่งมอบเดือน ต.ค.ในตลาดไนเม็กซ์ปิดทำการเมื่อวานนี้ที่ 67.96 ดอลลาร์/บาร์เรล ลดลง 9 เซนต์ <br>         - แบงก์ชาติแจงเหตุไม่หั่นดอกเบี้ยนโยบาย หวั่นหมดตัวช่วยหากจีดีพีฟื้นไม่จริง ระบุแม้ลดดอกเบี้ยก็ไม่มีผลกระตุ้น แต่กลับมีผลกระทบในระยะกลางและยาว ยอมรับเศรษฐกิจฟื้นเปราะบางยังมีความเสี่ยงจากราคาน้ำมันผันผวน และการเมืองป่วน ด้านขุนคลังสหรัฐประสานเสียงอังกฤษ เรียกร้องทั่วโลกร่วมออกมาตรการอัดฉีดฟื้นจีดีพีขยายตัวยั่งยืน ขณะที่เอดีบีปรับนโยบายหันปล่อยกู้เอกชน ตั้งเป้าได้ 50% ในปี 2563 พร้อมหนุนสินเชื่อ &quot;พีพีพี&quot; ที่ร่วมลงทุนไทยเข้มแข็ง <br>         - พันธบัตรแบงก์ชาติวันแรกยอดจองกว่า 9 หมื่นล้านบาท แม้บรรยากาศไม่คึกคักเหมือนพันธบัตรไทยเข้มแข็ง แต่ไม่มีเพดานขั้นสูง ทำให้ประชาชนทยอยมาจองต่อเนื่อง ธปท.เผยพร้อมออกไม่อั้นตามความต้องการ เผยอายุ 7 ปีฮิตสุด ยอดซื้อกว่า 70% แบงก์กรุงเทพขายได้มากสุด 2.3 หมื่นล้านบาท <br>         - นายกสมาคมค้าทองคำแห่งประเทศไทย เผยราคาทองคำในปีนี้มีแนวโน้มที่จะทุบสถิติราคาสูงสุดอีกครั้ง ซึ่งอาจจะทะลุพันเหรียญสหรัฐต่อออนซ์ อันเป็นผลจากที่กลุ่มนักลงทุนจากกองทุนบริหารความเสี่ยง (เฮดจ์ฟันด์) เริ่มโยกเงินกลับเข้ามาเก็งกำไรในตลาดทองคำแล้ว <br>         - กองทุนประหยัดภาษีฟื้นตามเศรษฐกิจโลก 8 เดือนแรกโต 29.74% ทะลุ 1 แสนล้านบาทเรียบร้อย นายกสมาคม บลจ.แนะนักลงทุนออมสม่ำเสมอเพื่อเป้าหมายระยะยาว อย่านำไปปะปนกับภาพเศรษฐกิจระยะสั้น ปลื้มช่วงหุ้นตกนักลงทุนไม่หนีจากตลาด เหตุนักลงทุนมีความเข้าใจ เชื่อว่ากองทุนหุ้นจะเติบโตได้จากกองทุนประหยัดภาษีเป็นสำคัญ <br><br>