ดัชนี FTSE 100 ตลาดหุ้นลอนดอนปิดพุ่งขึ้นเมื่อคืนนี้ ขานรับข้อมูลด้านการจ้างงานที่ฟื้นตัวขึ้นของสหรัฐ ซึ่งทำให้นักลงทุนมีความเชื่อมั่นต่อแนวโน้มเศรษฐกิจโลกมากขึ้น นอกจากนี้ ตลาดหุ้นลอนดอนยังได้แรงหนุนจากดัชนีดาวโจนส์ตลาดหุ้นนิวยอร์กที่ทะยานขึ้นกว่า 120 จุดภาวะการซื้อขายในตลาดหุ้นลอนดอนเป็นไปอย่างคึกคัก หลังจากกระทรวงแรงงานสหรัฐรายงานว่า ตัวเลขจ้างงานนอกภาคการเกษตร (nonfarm payroll) ประจำเดือนก.พ.ปรับตัวลดลง 36,000 ตำแหน่ง ซึ่งลดลงน้อยกว่าที่นักวิเคราะห์ส่วนใหญ่คาดการณ์ไว้ว่าจะร่วงลง 50,000 ตำแหน่ง ขณะที่อัตราว่างงานเดือนก.พ.ทรงตัวอยู่ที่ระดับ 9.7% ซึ่งข้อมูลดังกล่าวบ่งชี้ว่าตลาดแรงงานสหรัฐเริ่มฟื้นตัวแล้ว<br><br>หุ้นเอ็กสตราต้าซึ่งเป็นผู้ผลิตถ่านหินที่ใช้ในด้านพลังงาน เพิ่มขึ้น 5.6% หุ้นริโอทินโตปิดบวก 2.7% หุ้นอันโตฟากัสต้าปิดบวก 3.8%<br><br>หุ้นพรูเดนเชียลปิดบวก 1.4% หลังจากพรูเดนเชียลตัดสินใจซื้อกิจการบริษัท อเมริกัน อินเตอร์เนชันแนล แอสชัวรันส์ (เอไอเอ) จากอเมริกัน อินเตอร์เนชันแนล กรุ๊ป อิงค์ (เอไอจี) มูลค่า 3.55 หมื่นล้านดอลลาร์<br><br>