สัญญาทองคำตลาดนิวยอร์กปิดลบเมื่อคืนนี้ (28 ม.ค.) โดยสัญญาทองคำตลาด COMEX (Commodity Exchange) ส่งมอบเดือนก.พ.ปิดลบ 90 เซนต์ แตะที่ระดับ 1,084.80 ดอลลาร์ต่อออนซ์ หลังจากเคลื่อนตัวในช่วง 1,096.90-1,074.40 ดอลลาร์ ซึ่งราคาทองคำที่ลดลง เนื่องจากการแข็งค่าของสกุลเงินดอลลาร์สหรัฐ ทำให้นักลงทุนเทขายสัญญาทองคำ  ประกอบกับความกังวลเกี่ยวกับแนวโน้มภาคการธนาคารของสหรัฐ หลังจากประธานาธิบดีบารัค โอบามา ไม่ได้แสดงจุดยืนที่ชัดเจนในระหว่างแถลงนโยบายประจำปีเมื่อวานนี้<br><br>ขณะที่สัญญาโลหะเงินส่งมอบเดือนมี.ค.ปิดที่ 16.212 ดอลลาร์/ออนซ์ ลดลง 22.80 เซนต์ส่วนสัญญาพลาตินัมส่งมอบเดือนเม.ย.ปิดที่ 1,493.90 ดอลลาร์/ออนซ์ เพิ่มขึ้น 1.80 ดอลลาร์ และสัญญาพัลลาเดียมส่งมอบเดือนมี.ค.ปิดที่ 413.35 ดอลลาร์/ออนซ์ ลดลง 3.40 ดอลลาร์<br><br> <br><br>