วันที่ 10 กันยายน พ.ศ. 2552 ปีที่ 19 ฉบับที่ 6860 ข่าวสดรายวัน<br><br><br>โบรกเกอร์หวั่นยุบสภาขย่มตลาดหุ้น<br><br><br><br>นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ เปิดเผยผลสำรวจความเห็นนักวิเคราะห์ครั้งล่าสุดว่า นักวิเคราะห์ได้ปรับเพิ่มคาดการณ์ดัชนีหุ้นปลายปีนี้อยู่ที่ 674 จุด จากคาดการณ์เดือนพ.ค.ที่ 535 จุด เป็นผลจากมาตรการกระตุ้นเศรษฐกิจของประเทศต่างๆ ทั่วโลก และของไทยที่สร้างความมั่นใจ และคาดดัชนีสูงสุดของปี&quot;52 ที่ 711 จุด ทั้งนี้ นักวิเคราะห์บางแห่งประเมินดัชนีสูงสุดประมาณ 800 จุด ในช่วงไตรมาส 4 นอกจากนี้ยังปรับเพิ่มประมาณการอัตราการเติบโตของกำไรต่อหุ้นของบริษัทจดทะเบียนเป็น 22.9% จากผลสำรวจเดิมที่ 5% และอัตราการเติบโตทางเศรษฐกิจปี&quot;52 จะติดลบ 3.4% ฟื้นขึ้นจากติดลบ 3.6% ส่วนดัชนีหุ้นสิ้นปี&quot;53 ประเมินว่าอยู่ที่ 764 จุด และเศรษฐกิจจะมีอัตราการขยายตัวเฉลี่ยที่ 3.2%<br><br>ส่วนปัจจัยลบที่มีผลกระทบต่อตลาดหุ้นมากที่สุด 92% เห็นว่าปัจจัยทางการเมืองภายในประเทศ เสถียรภาพรัฐบาล และ 63% เชื่อว่าหากมีการยุบสภาในเร็วๆ นี้จะมีผลลบมากต่อเศรษฐกิจและตลาดหุ้น และนักวิเคราะห์ 58% กังวลสถานการณ์เศรษฐกิจโลก ที่อาจฟื้นตัวช้ากว่าที่คาดและอาจไม่ยั่งยืน สำหรับข้อแนะนำรัฐบาลที่เป็นประโยชน์ต่อภาวะเศรษฐกิจ สังคม และตลาดทุนไทย คือ 60% เร่งมาตรการกระตุ้นเศรษฐกิจ รวมถึงแผนปฏิบัติการไทยเข้มแข็ง และ 40% สร้างเสถียรภาพทางการเมือง และสร้างความสมานฉันท์ในสังคม<br><br>