วันศุกร์ที่ 25 กันยายน พ.ศ. 2552 08:47 <br><br>สัญญาทองคำตลาดนิวยอร์กปิดร่วงลงต่ำกว่าระดับ 1,000 ดอลลาร์ ทำสถิติร่วงลงรุนแรงที่สุดในรอบกว่า 2 เดือน<br><br>สัญญาทองคำตลาด COMEX ส่งมอบเดือนธ.ค.ปิดที่ 998.90 ดอลลาร์/ออนซ์ ร่วงลง 15.50 ดอลลาร์ หลังจากเคลื่อนตัวในช่วง 1,021-991.30 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 16.295 ดอลลาร์/ออนซ์ ลดลง 61.50 เซนต์<br><br>ส่วนสัญญาพลาตินัมส่งมอบเดือนต.ค.ปิดที่ 1,308.50 ดอลลาร์/ออนซ์ ลดลง 19.30 ดอลลาร์ และสัญญาพัลลาเดียมส่งมอบเดือนธ.ค.ปิดที่ 297.90 ดอลลาร์/ออนซ์ เพิ่มขึ้น 25.00 เซนต์<br><br>เลียวนาร์ด แค็ปแลน นักวิเคราะห์จากจากบริษัท Prospector Asset Management ในรัฐอิลลินอยส์ กล่าวว่า นักลงทุนเทขายสัญญาทองคำอย่างหนักหลังจากค่าเงินดอลลาร์สหรัฐพุ่งขึ้นเมื่อเทียบกับสกุลเงินหลักๆ เนื่องจากยอดขายบ้านที่ร่วงลงในสหรัฐส่งผลให้นักลงทุนแห่ถือครองสกุลเงินดอลลาร์เพื่อลดความเสี่ยง โดยที่ผ่านมาดอลลาร์ถูกมองว่าเป็นแหล่งการลงทุนที่ปลอดภัยในยามที่เศรษฐกิจอยู่ในภาวะผันผวนหรือเปราะบาง<br><br>สมาคมนายหน้าอสังหาริมทรัพย์แห่งชาติของสหรัฐรายงานว่า ยอดขายบ้านมือสองเดือนส.ค.ร่วงลง 2.7% แตะระดับ 5.10 ล้านยูนิต จากเดือนก.ค.ที่ระดับ 5.24 ล้านยูนิตในเดือนก.ค.  ขณะที่นักวิเคราะห์คาดการณ์ไว้ก่อนหน้านี้ว่ายอดขายบ้านมือสองจะอยู่ที่ 5.35 ล้านยูนิต<br><br>