สัญญาทองคำตลาดนิวยอร์กปิดร่วงลง หลังเงินดอลลาร์แข็งค่าขึ้น<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,133.70 ดอลลาร์/ออนซ์ ลดลง 2.80 ดอลลาร์ หลังจากเคลื่อนตัวในช่วง 1,128.70-1,139.50 ดอลลาร์<br><br>ขณะที่สัญญาโลหะทองแดงส่งมอบเดือนมี.ค.ปิดที่ 18.345 ดอลลาร์/ออนซ์ เพิ่มขึ้น 17.00 เซนต์<br><br>ส่วนสัญญาพลาตินัมส่งมอบเดือนเม.ย.ปิดที่ 1,559.40 ดอลลาร์/ออนซ์ เพิ่มขึ้น 1.00 ดอลลาร์ และสัญญาพัลลาเดียมส่งมอบเดือนมี.ค.ปิดที่ 424.55 ดอลลาร์/ออนซ์ ลดลง 2.65 ดอลลาร์<br><br>แฟรงค์ เลช นักวิเคราะห์จากบริษัท ฟิวเจอร์แพธ เทรดดิ้ง ในเมืองชิคาโก กล่าวว่า ตลาดทองคำนิวยอร์กได้รับแรงกดดันอย่างหนักหลังจากสกุลเงินดอลลาร์สหรัฐแข็งแกร่งขึ้น 0.7% เมื่อเทียบกับ 6 สกุลเงินหลักๆในตะกร้าเงิน ซึ่งเป็นผลมาจากการคาดการณ์ที่ว่าตัวเลขจ้างงานนอกภาคการเกษตรประจำเดือนธ.ค.ของสหรัฐอาจลดลงเพียง 1,000 ราย ซึ่งจะเป็นสถิติที่ลดลงน้อยที่สุดนับตั้งแต่สหรัฐเผชิญภาวะเศรษฐกิจถดถอยเมื่อ 2 ปีที่แล้ว<br><br>อย่างไรก็ตาม นักวิเคราะห์ส่วนใหญ่คาดว่าอัตราว่างงานเดือนธ.ค.ปี 2552 ของสหรัฐจะดีดตัวขึ้นแตะระดับ 10.1% จากเดือนพ.ย.ที่ 10%<br><br>กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ลดการถือครองทองคำลง 4.876 ตัน หรือ 0.4% อยู่ที่ 1,123.869 ณ วันที่ 6 ม.ค.<br><br>