สัญญาทองคำตลาดนิวยอร์กปิดพุ่งขึ้นกว่า 22 ดอลลาร์จากเงินดอลล์อ่อน ขณะที่ทองแดงทำนิวไฮ<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,118.30 ดอลลาร์/ออนซ์ พุ่งขึ้น 22.10 ดอลลาร์ เคลื่อนตัวในช่วง 1,093.80-1,124.60 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 17.463 ดอลลาร์/ออนซ์ เพิ่มขึ้น 61.8 เซนต์ และสัญญาโลหะทองแดงส่งมอบเดือนมี.ค.เพิ่มขึ้น 5.95 เซนต์ ปิดที่ 3.406 ดอลลาร์/ปอนด์<br><br>ส่วนสัญญาพลาตินัมส่งมอบเดือนเม.ย.ปิดที่ 1,523.90 ดอลลาร์/ออนซ์ พุ่งขึ้น 52.90 ดอลลาร์ และสัญญาพัลลาเดียมส่งมอบเดือนมี.ค.ปิดที่ 421.40 ดอลลาร์/ออนซ์ พุ่งขึ้น 12.55 ดอลลาร์<br><br>นักวิเคราะห์กล่าวว่า สัญญาทองคำได้แรงหนุนจากสกุลเงินดอลลาร์ที่อ่อนค่าลง โดยเมื่อวานนี้ ดัชนี ICE Futures US dollar index ซึ่งเป็นดัชนีวัดความเคลื่อนไหวของสกุลเงินดอลลาร์เมื่อเทียบกับสกุลหลักๆ ร่วงลง 0.4% <br><br>ขณะที่สัญญาโลหะทองแดงพุ่งขึ้นแตะระดับสูงสุดเป็นประวัติการณ์ หลังจากมีรายงานว่าเกิดเหตุการณ์ประท้วงหยุดงานที่เหมืองทองแดงของบริษัท โคเดลโค ในประเทศชิลี ซึ่งบริษัทดังกล่าวเป็นผู้ผลิตทองแดงรายใหญ่ของโลกที่สามารถผลิตทองแดงได้ร้อยละ 4 ของปริมาณการผลิตทองแดงทั่วโลก<br><br>