โบรกเกอร์ส่วนใหญ่แนะนำให้&quot;ซื้อ&quot;หุ้นบมจ.บ้านปู (BANPU) และปรับราคาเป้าหมายในปี 53 สูงกว่าปี 52 หลังเห็นราคาถ่านหินปรับตัวดีขึ้นตามราคาน้ำมันดิบ โดยประเมินว่าราคาถ่านหินในปี 53 น่าจะเพิ่มขึ้นอีก 10 เหรียญ/ตันจากปีนี้คาดไว้ที่ 70 เหรียญ/ตัน สำหรับราคา spot แต่คาดว่าบริษัทจะได้รับผลดีในปี 54 เนื่องจากมีการสัญญาขายล่วงหน้า ส่วนปี 53 คาดว่ากำไรจะอ่อนตัวลงจากราคาขายล่วงหน้าต่ำ และคาดหวังข่าวดีซื้อเหมืองถ่านหินในอินโดนีเซียจะได้ช่วยขยายปริมาณการผลิตด้วย <br>ขณะที่ราคาหุ้น BANPU ในกระดานขณะนี้ปรับตัวขึ้นสูง แนะหาจังหวะรอราคาอ่อนตัวค่อยเข้าซื้อในระดับ 400 บาทหรือ 400 บาทต้นๆจะดีกว่า <br><br>         โบรกเกอร์         คำแนะนำ     ราคาเป้าหมาย(บาท/หุ้น) <br>         บล.ฟินันเซีย ไซรัส     ซื้อ           515 <br>         บล.เอเซียพลัส        ซื้อ           505 <br>         บล.บีฟิท          ซื้อเมื่ออ่อนตัว      462(ปี 52) <br>         บล.ฟิลลิป            ซื้อ           470 <br>         บล.กรุงศรีอยุธยา      ถือ           507 <br><br>         นายชาญวุทธ เตชอมรธนกิจ ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรีอยุธยา กล่าวว่า ได้ปรับราคาเป้าหมายหุ้น BANPU ในปี 53 เป็น 507 บาท จากปีนี้ราคาเป้าหมายอยู่ที่ 390 บาท เนื่องจากมองว่าราคาถ่านหินในปีหน้าจะปรับตัวเพิ่มขึ้นประมาณ 10 เหรียญ/ตัน เป็น 70 เหรียญ/ตัน และปี 54 คาดเพิ่มเป็น 80 เหรียญ/ตัน ตามทิศทางราคาน้ำมันดิบที่ปรับตัวเพิ่มขึ้น ซึ่งประเมินว่าในปีหน้าราคาน้ำมันดิบเฉลี่ยที่ 75 เหรียญ/บาร์เรล และ 80 เหรียญ/บาร์เรลในระยะถัดไป <br>         แต่เนื่องจาก BANPU มีการขายถ่านหินล่วงหน้ามาโดยตลอด จึงยังไม่ได้รับผลเต็มที่จากราคาถ่านหินที่ขยับขึ้นมา โดยคาดว่าราคาขายเฉลี่ยในปีหน้าจะอยู่ที่ 68 เหรียญ/ตัน ลดลงจากปีนี้ที่ราคาเฉลี่ยอยู่ที่ 72 เหรียญ/ตัน เพราะส่วนใหญ่จะมีการทำสัญญาขายไว้ล่วงหน้าในช่วงที่ราคาถ่านหิน BJI ทรงตัวในระดับต่ำ <br>         ดังนั้น กำไรสุทธิในปี 53 คาดว่าจะลดลง 15% จากปี 52 ที่ประเมินว่าจะมีกำไรสุทธิ 13,868 ล้านบาท หรือเพิ่มขึ้น 50% จากปีก่อน ถือว่าเป็นปีทองของ BANPU เพราะได้ราคาขายล่วงหน้าสูงจากผลดีราคาน้ำมันปรับตัวสูงขึ้นมากผิดปกติเมื่อปีที่แล้ว <br>         &quot;เราแนะนำให้&quot;ถือ&quot;จากเดิม&quot;ขาย&quot;เพราะมองว่ากำไรปีหน้าจะอ่อนตัวลง แต่รอข่าวดีที่เขากำลังเข้าไปซื้อเหมืองถ่านหินเพิ่ม ถ้าได้ก็จะเพิ่มกำลังการผลิตได้ในปีหน้าหรือปี 54&quot; นายชาญวุทธ กล่าว <br>         ด้านนักวิเคราะห์จาก บล.เอเชียพลัส กล่าวว่า ราคาถ่านหินในตลาดโลกขณะนี้เริ่มขยับตัวขึ้นตามราคาน้ำมัน ซึ่งจะส่งผลดีต่อราคาขายและกำไรให้กับ BANPU ในปี 54 โดยคาดว่าจะมีราคาขายเฉลี่ย 80 เหรียญ/ตัน ส่วนปี 53 ราคาขายเฉลี่ยจะทรงตัวกับปี 52 ที่ระดับ 70 เหรียญ/ตัน จึงได้ปรับราคาเป้าหมายเพิ่มขึ้นเป็น 505 บาทในปี 53 จาก 410 บาทในปี 52 <br>         ทั้งนี้ คาดว่า BANPU ในปี 54 มีกำไรสุทธิ 1.5 หมื่นล้านบาท จากปี 53 คาดว่าจะมีกำไรสุทธิทรงตัวจากปี 52 ที่ระดับ 1.3 หมื่นล้านบาท <br>         &quot;ปี 53 อาจจะยังไม่โดดเด่น แต่ตัว spot rate จะเติบโตแต่จะส่งผลดีในปี 54 เพราะจะได้ราคาขายล่วงหน้าใช้ปี 53&quot; นักวิเคราะห์ กล่าว <br>         ขณะที่ บล.ฟิลลิป(ประเทศไทย) อ้างอิงแหล่งข่าวใน DOW JONES NEWSWIRES ว่าเร็วๆ นี้จะเป็นการประมูลรอบ 2 ในการ เข้าซื้อหุ้น PT Berau Coal ซึ่งที่มีมูลค่ากว่า 10,000 ล้านบาท  BANPU ก็เป็นหนึ่งในผู้ประมูล  และมีรายใหญ่อื่นๆ ที่เข้าประมูลอีก เช่น PT Indika Energy Tbk และ PT Quattro Inti Investama ซึ่งเป็นการเข้าประมูลซื้อหุ้นสัดส่วน 51% <br>         PT Berau Coal เป็นเหมืองถ่านหิน ใหญ่อันดับ 5 ในประเทศอินโดนีเซีย เป็นบริษัทร่วมทุนระหว่าง PT Armadian Tritunggal,  dan Rognar Holding BV  และ  Sojitz Corp, โดยถือหุ้น 51%,  31% และ 10% ตามลำดับ มีกำลังการผลิตประมาณ 15 ล้านตันในปีนี้ ส่วนปีหน้าคาดว่าจะเพิ่มเป็น 18 ล้านตัน ซึ่ง หากชนะการประมูล ครั้งนี้ก็จะเป็น Upside สำหรับยอดขายของ BANPU ในอนาคต <br>         ขณะที่นายอนุพนธ์ ศรีอาจ ผู้อำนวยการฝ่ายวิเคราะห์หลักทรัพย์ บล.บีฟิท มองว่า ปัจจัยพื้นฐานของ BANPU ถือว่ายังอยู่ในระดับที่ดี และราคาที่ปรับขึ้นมาช่วงนี้เพราะนักลงทุนต่างชาติเช้ามาซื้อหุ้นบิ๊กแคป ซึ่ง BANPU ก็เป็นหนึ่งในนั้น จึงอยากให้รอให้ราคาอ่อนตัวก่อนจึงค่อยเข้าไปซื้อ และการทำกำไรของ BANPU ในปีหน้าไม่ได้ดีกว่าปีนี้ <br>         &quot;ถ้าขึ้นต่อไม่น่าจะกระโดดตาม เพราะป้าหมายเราให้ 462 บาทสำหรับปี 52 ปัจจัยพื้นฐานไม่เปลี่ยนแปลง ถ้าจะเล่นรอให้ลงไปสัก 400 บาท หรือ 400 บาทต้นๆ...  ต้องยอมรับว่าหุ้นพื้นฐานดี ต้องหาจังหวะเล่น&quot; นายอนุพนธ์ กล่าว <br><br><br><br>