วันอังคารที่ 16 ธันวาคม พ.ศ. 2551 08:46 <br><br>เงินดอลลาร์แข็งค่าเทียบยูโร หนุนราคาทองไนแม็กซ์ปิดพุ่ง 16 ดอลลาร์<br><br>สัญญาทองคำตลาดนิวยอร์กปิดพุ่งขึ้นเมื่อคืนนี้ (15 ธ.ค.) เพราะได้รับแรงหนุนจากสกุลเงินดอลลาร์สหรัฐที่แข็งค่าขึ้นเมื่อเทียบกับสกุลเงินหลักๆ ซึ่งเป็นผลมาจากกระแสคาดการณ์ที่ว่าธนาคารกลางสหรัฐ (เฟด) จะลดอัตราดอกเบี้ยในการประชุมวันพุธนี้<br>          <br>สำนักข่าวเอพีรายงานว่า สัญญาทองคำตลาดไนแม็กซ์ ส่งมอบเดือนก.พ.ปิดที่ 836.50 ดอลลาร์/ออนซ์ พุ่งขึ้น 16.00 ดอลลาร์ หลังจากเคลื่อนตัวในช่วง 821.00-843.70 ดอลลาร์ <br><br>ขณะที่สัญญาโลหะเงินส่งมอบเดือนมี.ค.ปิดที่ 10.620 ดอลลาร์/ออนซ์ เพิ่มขึ้น 39.00 เซนต์ และสัญญาโลหะทองแดงส่งมอบเดือนมี.ค.เพิ่มขึ้น 2.35 เซนต์ ปิดที่ 1.4050 ดอลลาร์/ปอนด์ <br><br>ส่วนสัญญาพลาตินัมส่งมอบเดือนม.ค.ปิดที่ 839.20 ดอลลาร์/ออนซ์ พุ่งขึ้น 17.10 ดอลลาร์ และสัญญาพัลลาเดียมส่งมอบเดือนมี.ค.ปิดที่ 177.50 ดอลลาร์/ออนซ์ เพิ่มขึ้น 2.50 ดอลลาร์<br>          <br>สกุลเงินดอลลาร์ที่อ่อนตัวลงเมื่อเทียบกับยูโรและปอนด์ ช่วยกระตุ้นนักลงทุนให้เข้าซื้อสัญญาทองคำอย่างคับคั่ง เพราะสกุลเงินดอลลาร์ที่อ่อนตัวลงทำให้สัญญาทองคำมีมูลค่าถูกลง โดยปัจจัยที่ฉุดค่าเงินดอลลาร์อ่อนตัวลงมาจากกระแสคาดการณ์ที่ว่าเฟดอาจลดอัตราดอกเบี้ยลงอีก 0.5% ในการประชุมวันพุธนี้<br>