ตลาดหุ้นสหรัฐกลับมาปิดในแดนบวกได้จากแรงซื้อหุ้นกลุ่มสถาบันการเงิน<br><br>ปิดการซื้อขายตลาดหุ้นสหรัฐ ดัชนีแกว่งตัวกระจัดกระจายและเคลื่อนไหวเบาบางในกรอบแคบ ก่อนที่จะขยับขึ้นมาเคลื่อนไหวในแดนบวกได้ หลังจากที่บรรยากาศการพูดคุยระหว่างกรรมาธิการสอบสวนวิกฤติเศรษฐกิจของรัฐสภา กับบรรดาซีอีโอของสถาบันการเงินหลายแห่ง เกี่ยวกับต้นตอของวิกฤติเศรษฐกิจดำเนินไปอย่างราบรื่น ทำให้หลังปิดตลาด ดัชนีหุ้นดาวโจนส์ปิดที่ 10,680.77 จุด เพิ่มขึ้น 53.51 จุด แนสแดคปิดที่ 2,307.90 จุด เพิ่มขึ้น 25.59 จุด และเอสแอนด์พีปิดที่ 1,145.68 จุด เพิ่มขึ้น 9.46 จุด.<br><br>