วันพุธที่ 24 ธันวาคม พ.ศ. 2551 07:53 <br><br>เงินดอลล์แข็งค่ากด ราคาทองคำไนแม็กซ์ ลด 9.10 ดอลลาร์<br><br>สำนักข่าวเอพี รายงานว่า ราคาทองคำไนแม็กซ์ ส่งมอบเดือนก.พ.ปิดที่ 838.10 ดอลลาร์/ออนซ์ ลดลง 9.10 ดอลลาร์ หลังจากเคลื่อนตัวในช่วง 830.40-849.80 ดอลลาร์ ขณะที่สัญญาโลหะเงินส่งมอบเดือนมี.ค.ปิดที่ 10.26 ดอลลาร์/ออนซ์ ลดลง 60.00 เซนต์ และสัญญาโลหะทองแดงส่งมอบเดือนมี.ค.ลดลง 6.45 เซนต์ ปิดที่ 1.2810 ดอลลาร์/ปอนด์ ส่วนสัญญาพลาตินัมส่งมอบเดือนม.ค.ปิดที่ 846.50 ดอลลาร์/ออนซ์ ดิ่งลง 10.70 ดอลลาร์ และสัญญาพัลลาเดียมส่งมอบเดือนมี.ค.ปิดที่ 174.70 ดอลลาร์/ออนซ์ เพิ่มขึ้น 0.05 ดอลลาร์<br><br>ร็อบ เคอร์ซาโคว์สกี นักวิเคราะห์จาก OptionsXpress กล่าวว่า &quot;นักลงทุนเทขายทำกำไรสัญญาทองคำหลังจากราคาน้ำมันดิบร่วงลงอย่างต่อเนื่อง ซึ่งเป็นผลมาจากข้อมูลเศรษฐกิจที่ย่ำแย่ของสหรัฐ ก่อนหน้านี้เมื่อทางการสหรัฐเปิดเผยข้อมูลเศรษฐกิจที่อ่อนแอ นักลงทุนมักจะเข้าซื้อสัญญาทองคำเพราะมองว่าเป็นแหล่งการลงทุนที่ปลอดภัย แต่สถานการณ์ในขณะนี้บ่งชี้ว่าเศรษฐกิจสหรัฐเข้าสู่ภาวะถดถอยรุนแรงแล้ว<br><br>