ดัชนีดาวโจนส์ตลาดหุ้นนิวยอร์กปิดปรับตัวสูงขึ้นเมื่อคืนนี้ (10 ธ.ค.) หลังจากสหรัฐเผยตัวเลขว่างงานประจำสัปดาห์ของสหรัฐลดลงแตะระดับต่ำสุดในรอบ 1 ปี และยอดขาดดุลการค้าลดลงเนื่องจากสหรัฐมีการส่งออกมากขึ้น ซึ่งข่าวดังกล่าวช่วยให้นักลงทุนคลายความกังวลเกี่ยวกับแนวโน้มเศรษฐกิจ     ดัชนีเฉลี่ยอุตสาหกรรมดาวโจนส์พุ่งขึ้น 68.78 จุด หรือ 0.67% ปิดที่ 10,405.83 จุด ดัชนี S&amp;P 500 ดีดขึ้น 6.40 จุด หรือ 0.58% ปิดที่ 1,102.35 จุด และดัชนี Nasdaq เพิ่มขึ้น 7.136 จุด หรือ 0.33% ปิดที่ 2,190.86 จุด <br><br><br><br>         -- สัญญาน้ำมันดิบตลาดนิวยอร์กปิดลดลงเมื่อคืนนี้ (10 ธ.ค.) หลังจากสหรัฐเปิดเผยสต็อกน้ำมันเบนซินพุ่งขึ้นเกินคาดและสกุลเงินดอลลาร์สหรัฐที่ฟื้นตัวขึ้น นอกจากนี้ ตลาดน้ำมันยังได้รับแรงกดดันการที่รัฐมนตรีกลุ่มประเทศผู้ส่งออกน้ำมัน (โอเปค) ออกมาส่งสัญญาณเป็นระยะๆว่า โอเปคจะคงเพดานการผลิตในการประชุมวันที่ 22 ธ.ค.นี้ที่ประเทศแองโกลา <br><br>         สัญญาน้ำมันดิบ NYMEX (New York Mercantile Exchange) ส่งมอบเดือนม.ค.ลดลง 13 เซนต์ ปิดที่ 70.54 ดอลลาร์/บาร์เรล หลังจากเคลื่อนตัวในช่วง 70.85-70.00 ดอลลาร์ <br><br><br><br>         -- สัญญาทองคำตลาดนิวยอร์กปิดบวกเมื่อคืนนี้ (10 ธ.ค.) เนื่องจากนักลงทุนยังคงเข้าซื้อเก็งกำไรอย่างคึกคักเพราะเชื่อว่าเป็นการลงทุนที่ปลอดความเสี่ยง โดยสัญญาทองคำทองคำสามารถดีดขึ้นมาปิดในแดนบวกได้หลังจากดิ่งลงไปกว่า 22 ดอลลาร์เมื่อวันพุธ ซึ่งเป็นผลมาจากสกุลเงินดอลลาร์ที่แข็งค่าขึ้น <br><br>         สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,126.20 ดอลลาร์/ออนซ์ บวก 5.30 ดอลลาร์ หลังจากเคลื่อนตัวในช่วง 1,121.80-1,137.70 ดอลลาร์ <br><br><br><br>         -- ค่าเงินดอลลาร์สหรัฐทรงตัวเมื่อเทียบกับสกุลเงินยูโรและเงินปอนด์ ในการซื้อขายที่ตลาดปริวรรตเงินตรานิวยอร์กเมื่อคืนนี้ (10 ธ.ค.) หลังจากอังกฤษประกาศเดินหน้าใช้มาตรการพยุงเศรษฐกิจต่อไป อย่างไรก็ตาม ดอลลาร์ยังคงได้รับแรงกดดันหลังจากทางการสหรัฐเปิดเผยข้อมูลเศรษฐกิจที่สดใส รวมถึงตัวเลขว่างงานรายสัปดาห์ที่และยอดขาดดุลการค้าที่ปรับตัวลดลง ซึ่งข้อมูลดังกล่าวทำให้นักลงทุนเทขายดอลลาร์และหันไปซื้อสกุลเงินที่มีความเสี่ยงสูงกว่า <br><br>         ค่าเงินดอลลาร์สหรัฐขยับลงเพียง 0.04% เมื่อเทียบกับยูโรที่ระดับ 1.4730 ยูโร/ดอลลาร์ จากระดับของวันพุธที่ 1.4724 ยูโร/ดอลลาร์ แต่พุ่งขึ้น 0.41% เมื่อเทียบกับเงินเยนที่ 88.220 เยน/ดอลลาร์ จากระดับ 87.860 เยน/ดอลลาร์ <br><br><br><br>         -- ดัชนี FTSE 100 ตลาดหุ้นลอนดอนปิดบวกเมื่อคืนนี้ (10 ธ.ค.) เนื่องจากนักลงทุนเข้าซื้อหุ้นกลุ่มธนาคาร หลังจากธนาคารกลางอังกฤษประกาศคงอัตราดอกเบี้ยที่ระดับต่ำสุดเป็นประวัติการณ์ในการประชุมเมื่อวานนี้ พร้อมกับประกาศเดินหน้าโครงการซื้อสินทรัพย์ <br><br>         ดัชนี FTSE 100 ดีดขึ้น 40.48 จุด ปิดที่ 5,244.37 จุด หลังจากเคลื่อนตัวในช่วง 5,194.49-5,254.52 จุด         