  &quot;เงินบาทไม่ขยับเลยในช่วงนี้ คงรอความชัดเจนทั้งจากปัจจัยภายในและต่างประเทศ&quot; นักบริหารเงิน ธนาคารซีไอเอ็มบี ไทย กล่าว <br>        ส่วนค่าเงินสกุลต่างประเทศ เงินเยน อยู่ที่ 93.88/95 เยน/ดอลลาร์ จากช่วงเช้าอยู่ที่  93.74/76 เยน/ดอลลาร์ เงินยูโร อยู่ที่ 1.4350/55 ดอลลาร์/ยูโร จากช่วงเช้าอยู่ที่ 1.4365/4367 ดอลลาร์/ยูโร <br>         แนวโน้มสัปดาห์หน้า มีปัจจัยทั้งภายในและต่างประเทศที่ต้องติดตาม โดย  ธนาคารแห่งประเทศไทย จะมีการแถลงตัวเลขเศรษฐกิจรายเดือน  และการประกาศตัวเลข CPI ของกระทรวงพาณิชย์ ส่วน ต่างประเทศ สหรัฐจะมีการประกาศตัวเลขการจ้างงาน และดุลการค้า  รวมถึงการประชุม ธนาคารกลางยุโรป (ECB) <br>         &quot;เงินบาทน่าจะมีแนวโน้มแข็งค่าในสัปดาห์หน้า แต่คงต้องรอดูความชัดเจนเรื่องการเมืองก่อน...ปัจจัยต่างประเทศ หากตัวเลขเศรษฐกิจออกมาไม่ดี เงินดอลลาร์ก็น่าจะแข็งค่า เพราะเป็นเงินสกุลที่มีความเสี่ยงน้อยสุด&quot; นักบริหารเงิน ธนาคารซีไอเอ็มบี ไทย กล่าว <br>         ทั้งนี้ คาดว่าสัปดาห์หน้า เงินบาทเคลื่อนไหวอยู่ในกรอบ 33.95/34.10 บาท/ดอลลาร์<br>