<br>นักลงทุนแห่เทขายหุ้นอย่างหนัก แม้ว่าข้อมูล ศก.ล่าสุดเดือน ส.ค.จะเพิ่งเติบโตเป็นครั้งแรกนับตั้งแต่ต้นปี ส่วนราคาน้ำมันดิบลงไปเคลื่อนไหวที่ระดับ 68 ดอลลาร์สหรัฐ/บาร์เรล ...<br><br>สำนักข่าวต่างประเทศรายงานวันนี้ (2 ก.ย.) ตลาดหุ้นสหรัฐ ปิดการซื้อขาย ดัชนีดิ่งลงอย่างหนักจากแรงเทขายทำกำไรของนักลงทุนเพื่อทำกำไร แม้ข้อมูลล่าสุดจะระบุว่า การผลิตในประเทศในเดือนสิงหาคมที่ผ่านมา เพิ่มขึ้นเป็นครั้งแรกนับตั้งแต่เดือนมกราคมปีที่แล้ว <br><br>ส่วนราคาน้ำมันดิบตลาดไนเม็กซ์ ลดลง 1.91 ดอลลาร์สหรัฐ ปิดที่ระดับ 68.05 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 9,310.60 จุด ร่วงลง 185.68 จุด หรือ 1.96% ดัชนีแนสแดค ปิดที่ 1,968.89 จุด ดิ่งลง 40.17 จุด หรือ 2% ดัชนีเอสแอนด์พี ปิดที่ 998.04 จุด ลดลง 22.58 จุด หรือ 2.21%<br><br>ดัชนีสำคัญของยุโรป ดัชนี FTSE 100 ตลาดลอนดอน ปิดที่ 4,819.70 จุด ลดลง 89.20 จุด หรือ 1.82% ดัชนี DAX ตลาดแฟรงก์เฟิร์ต ปิดที่ 5,327.29 จุด ลดลง 137.32 จุด หรือ 2.51% และดัชนี CAC 40 ตลาดปารีส ปิดที่ 3,583.44 จุด ลดลง 70.10 จุด หรือ 1.92% ส่วนราคาน้ำมันดิบเบรนต์ ตลาดลอนดอน ร่วงลง 1.92 ดอลลาร์สหรัฐ ปิดที่ 67.73 ดอลลาร์สหรัฐ/บาร์เรล<br><br>ราคาทองคำตลาดนิวยอร์ก ปิดที่ 954.70 ดอลลาร์สหรัฐ/ออนซ์ เพิ่มขึ้น 3 ดอลลาร์สหรัฐ จากเมื่อวันจันทร์ซึ่งปิดที่ 951.70 ดอลลาร์สหรัฐ/ออนซ์<br><br>ไทยรัฐออนไลน์<br>โดย ไทยรัฐออนไลน์ <br>2 กันยายน 2552, 07:30 น. <br>เนื้อหาที่เกี่ยวข้อง<br>ไม่มีข่าวที่เกี่ยวข้อง <br>ไม่มีรูปภาพที่เกี่ยวข้อง <br>ไม่มีข้อมูลบุคคลที่เกี่ยวข้อง <br>tags:<br>นักลงทุน มะกัน ขายหุ้น <br>     